tomron87/hebrew-wikipedia-sentences-corpus huggingface dataset:
לאחר ביקורות שעלו ברשת על כך שמנגינת השיר דומה לשיר "Pump It Up" של אלביס קוסטלו, הגיב הזמר כי
בילבורד תיאר את הפתיחה של "Brutal" כ"מנצנצת" ו"מבריקה", ואת שאר השיר כ"רוק גראנג'י".
רולינג סטון השוו את רודריגו בשיר ל"נערה מרוגשת שמרכלת עם חברותיה בטלפון חוגה".
Club תיאר את "Brutal" כשיר פתיחה מפתיע באופיו הפאנק-אלטרנטיבי, המזכיר את Exile In Guyville של ליז פייר.
המבקרת מציינת את שנינותה של רודריגו ואת התיאורים העצמיים החדים.
זהו פתיח פרובוקטיבי שמרמז על בגרות רגשית ואירוניה עצמית.
ארגוןרשימהמיקוםמקורבילבורדכל שיר ב"Sour" של אוליביה רודריגו מדורג: בחירות המבקרים5Viceדירוג סופי של Sour של אוליביה רודריגו3Insiderהדירוג הסופי של השירים ב-Sour של אוליביה רודריגו, שנה לאחר מכן3NME10 השירים הטובים ביותר של אוליביה רודריגו...
מדורגים!8The Tabהדירוג הסופי של כל שיר של אוליביה רודריגו, כולל "Vampire"3רולינג סטוןכל שיר של אוליביה רודריגו, מדורג5
אף על פי שלא יצא לאור כסינגל מתוך האלבום, הגיע השיר למקום השמיני במצעד הסינגלים הרשמי של ניו זילנד.
בארצות הברית, הגיע השיר לראש מצעד שירי הרוק & אלטרנטיביים של בילבורד.
וידאו קליפ לשיר "Brutal" יצא לאור ב-23 באוגוסט 2021. הקליפ בוים על ידי הבמאית הקנדית פטרה קולינס.
בקליפ מופיעים השחקנים האמריקאיים לוקאס גייג' וניקו היראגה, והדוגמנית סאלם מיטשל.
המגזינים Vulture, טין ווג ואינסיידר ציינו כולם את הדמיון של הקליפ לווידאו קליפ של רינה סאוואיאמה משנת 2020 לשיר "XS".
נכון לאפריל 2023 לשיר יש 47 מיליון צפיות ביוטיוב.
"Brother" (בעברית: אח) הוא סינגל של הלהקה האירית קודאליין.
הוא נכתב על ידי ג'ייסון בולנד, וינסנט מיי, קורי סנדרס, ג'ון מגווייר, מארק פרנדרגסט, אלכס דייוויס וסטיבן גריגן, והופק על ידי טו אינץ' פאנץ וסטיבן האריס.
השיר יצא, על ידי בי-יוניק רקורדס, ב-23 ביוני 2017, כסינגל מוביל מתוך אלבום האולפן השלישי של הלהקה Politics of Living.
השיר הגיע למקום השמיני במצעד 20 הסינגלים המקומיים באירלנד.
נכון לאוקטובר 2021, השיר הושמע למעלה מ-139 מיליון פעמים בספוטיפיי.
ב-15 ביוני 2017, הלהקה הוציאה טיזר לשיר, יחד עם תאריך הוצאתו ושמו.
הווידאו קליפ, שבוים על ידי סטיבי ראסל, יצא בערוץ היוטיוב של הלהקה ב-23 ביוני 2017. נכון לאוקטובר 2021, הווידאו קליפ נצפה למעלה מ-52 מיליון פעמים.
רובין מאריי, מ-Clash, תיאר את הווידאו קליפ כ-"פרשה מרגשת, נוגעת ללב, רגשית ישירה, שנכנסת לגרעין השיר".
רוב קופסי, מחברת המצעדים הרשמית, הגדיר את הווידאו קליפ כ-"רגשי".
רובין מאריי, מ-Clash, כתב כי: "ל-'Brother' יש את כל המרכיבים המרכזיים של קודאליין - מילים מרגשות ומקהלה דואגת".
רוב קופסי, מחברת המצעדים הרשמית, אמר כי ההפקה של טו אינץ' פאנץ וסטיבן האריס היא "הפקה חדשה", וכתב שהשיר הוא "[השיר] המרגש והרגשי של קודאליין שכנראה כבר תכירו".
"Broken Glass" (בעברית: זכוכית שבורה) הוא שיר של הדי ג'יי הנורווגי קייגו שהוקלט על ידי הזמרת-יוצרת הגרמנייה קים פטרס.
הוא יצא לאור ב-28 במאי 2020 על ידי חברת התקליטים סוני מיוזיק אנטרטיינמנט מתוך אלבום האולפן השלישי של קייגו, Golden Hour.
השיר הגיע למקום ה-13 במצעד שירי הדאנס/אלקטרוני.
הווידאו קליפ של "Broken Glass" יצא לאור ב-10 ביולי 2020, בבימויו של GriffinStoddard.
פטרס מוצגת בין הריסות מכונית בחושך המושלג.
לאחר מכן, ניתן לראותה מחליפה תלבושות שונות, שלטענת מגזין בילבורד מזכירות את "מקס הזועם" הפוגש את אלזה מ"לשבור את הקרח" (דימוי המתאר את סוג התלבושות שפטרס לבשה).
נכון לאוגוסט 2022 עומד מונה הצפיות של הקליפ על למעלה מ-3.9 מיליון צפיות.
אזורתאריך יציאהפורמטחברת תקליטיםמקורכלל העולם28 במאי 2020הזרמת מוזיקה • הורדה דיגיטליתסוני
Broken Tour הוא סיבוב ההופעות הראשון של הזמרת-יוצרת הגרמנייה קים פטרס, שנועד לעזור בקידום אלבום הבכורה שלה, Clarity (2019).
סיבוב ההופעות הוכרז על ידי פטרס באמצעות חשבונות המדיה החברתית שלה ב-30 באפריל 2019. הוא התחיל ב-11 ביוני 2019 בנאשוויל, ארצות הברית והסתיים ב-4 בספטמבר 2019 בקלן, גרמניה.
כאשר הוכרז ב-30 באפריל 2019, סיבוב ההופעות היה אמור לכלול עשר הופעות באמריקה הצפונית ביוני ולהסתיים ב-26 ביוני 2019 בסן פרנסיסקו, ארצות הברית.
בהתחלה סיבוב ההופעות נחשב כאמצעי לקידום המכירות של הסינגל "Broken" של פטרס, כיוון שאלבום הבכורה שלה עדיין לא הוכרז רשמית.
ב-2 במאי 2019 הוכרזו הופעות נוספות בסן פרנסיסקו ובלוס אנג'לס.
למחרת, חשפה פטרס ששתי ההופעות בלוס אנג'לס כמו גם ההופעות בניו יורק ובשיקגו עשו סולד אאוט.
ב-7 במאי 2019, שבוע לאחר ההכרזה הראשונית על סיבוב ההופעות, כל ההופעות למעט אטלנטה, וושינגטון די.
וההופעה שנוספה בסן פרנסיסקו עשו סולד אאוט.
ב-13 במאי 2019 הודיעה פטרס שנוסף לג אירופאי במסגרת סיבוב ההופעות, הכולל הופעות נוספות בממלכה המאוחדת, צרפת, הולנד וגרמניה.
לפיכך, סיבוב ההופעות כלל 20 הופעות, ביניהן 17 הופעות סולו וכן 3 הופעות בפסטיבל בממלכה המאוחדת ב-23, 24 ו-25 באוגוסט 2019. עקב הביקוש הרב נאלצו לשדרג מספר מקומות ללג האירופאי.
ב-31 במאי 2019 חשפה פטרס שהחזרות לסיבוב ההופעות החלו.
רשימת השירים שלהלן מייצגת את הלג האירופאי של סיבוב ההופעות ואת ההופעה ב-4 בספטמבר 2019. כיוון שסיבוב ההופעות החל לפני שכל השירים מ-Clarity יצאו לאור ברחבי העולם, רשימת השירים השתנתה מאוד במשך סיבוב ההופעות.
Broken by Desire to Be Heavenly Sent (בעברית: "נשבר מהרצון העז להשלח לשמיים") הוא אלבום האולפן השני של הזמר הסקוטי לואיס קפלדי.
האלבום יצא לאור ב-19 במאי 2023, על ידי חברות התקליטים קפיטול רקורדס, יוניברסל מיוזיק גרופ ו-ורטיגו רקורדס.
קפלדי הצהיר שההשראה שלו לכתיבת האלבום הייתה "לצאת ולהסתכל על העולם ומה החרא, ואז [הוא] היה כותב שירים הקשורים לזה".
בהודעה לעיתונות בעת צאת הסינגל המוביל "Forget Me", קפלדי הסביר שהוא לא רוצה להשמיע "סאונד חדש" עבור עצמו וגם לא "להמציא מחדש" את עצמו, וכי "השירים שהוא רוצה.
לכתוב הם שירים רגשיים, על אהבה או אובדן".
האלבום הוקלט במערך פשוט, "רק ממשק קטן, מחשב נייד, רמקולים ומיקרופון ווקאלי של Shure SM7B", וכותבי שירים ומפיקים שעבדו על האלבום הראשון של קפלדי - TMS, פיל פלסטד, ניק אטקינסון ואד הולוואי — כשקפלדי הצהיר "לפחות אחד מהם מופיע כמעט בכל שיר".
קפלדי ציין כי הוא "הרגיש כאילו [הוא] נשמע טוב יותר כי [הוא] פשוט היה רגוע בגופו של עצמו".
+ תאריכי יציאות לאור ופורמטים עבור Broken By Desire To Be Heavenly Sentאזורתאריך יציאהפורמטחברת תקליטיםמקורכלל העולם19 במאי 2023תקליטור • הורדה דיגיטלית • קלטת שמע • תקליט • הזרמת מדיהקפיטול • יוניברסל • ורטיגו
Brother Louie הוא שיר של הצמד הגרמני מודרן טוקינג, שיצא כסינגל המוביל מתוך אלבום האולפן השלישי שלהם משנת 1986, Ready for Romance.
זה היה הסינגל הרביעי ברציפות של הצמד שהגיע לראש מצעד הסינגלים הגרמני, אחרי הסינגלים "You're My Heart, You're My Soul" ,"You Can Win If You Want" ו-"Cheri, Cheri Lady".
"Brother Louie" יצא ב-27 בינואר 1986, והוא הגיע למקום הראשון ב-3 במרץ 1986 בגרמניה.
הסינגל היה ארבעה שבועות במקום הראשון ובסך הכל 17 שבועות במצעד הגרמני.
מאמינים שהשיר נכתב על ידי דיטר בולן על המפיק לואיס רודריגז, שכן הוא היה מקורבו של בולן ועבד על רבים משירי מודרן טוקינג.
ב-1998, זמן לא רב לאחר האיחוד של הצמד, יצאה גרסת הרמיקס לסינגל, בשם "Brother Louie '98".
השיר היה מושמע מאוד בארץ לאחר שזכה לגרסה עברית בשם "שיר המנגל" על ידי יאיר ניצני (שביצע אותה יחד עם גני תמיר) וצוות התוכנית "מה יש" ששודרה בגלי צה"ל.
הקליפ של "Brother Louie" בוים על ידי פיט וייריך ומכיל קטעים מהסרט היו זמנים באמריקה משנת 1984, בין חברי הלהקה המנגנים על במה מוקפים במעריצים שרוקדים.
"Brrr" (מעוצב: "brrr") הוא שיר שהוקלט על ידי הזמרת-יוצרת הגרמנייה קים פטרס, מתוך אלבום הבכורה שלה, (2023).
הוא יצא לאור ב-20 בינואר 2023, על ידי ריפבליק רקורדס כסינגל מתוך האלבום.
במהלך העבודות על השיר, עבדה בשנית עם איליה סלמנזאדה.
אמה ווילקס מ-NME תיארה את השיר כ"רצועת פופ בהשראת תעשייתית".
כותבים מטעם בילבורד כינו את "Brrr" רצועת היפרפופ "מהפנטת", וב-Dallas Voice אמרו שלשיר יש "ביטים תעשייתיים ואנרגיה של פרחה רעה".
ב-American Songwriter כתבו "השיר כולל הפקה בה פטרס מוצגת כחסרת פחד".
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-9.7 מיליון השמעות.
קליפ המילים הרשמי של "Brrr" הועלה לערוץ היוטיוב של קים פטרס ב-20 בינואר 2023.
אזורתאריך יציאהפורמטחברת תקליטיםמקורכלל העולם20 בינואר 2023הזרמת מוזיקה • הורדה דיגיטליתאמיגו • ריפבליק
Brothers Of Light הם צמד אמנים-אחים מירושלים, המשתמשים בפסבדונים אלנה (Elna, יליד 1987) וגאב (GAB, יליד 1991).
הצמד, ילידי שכונת קטמון בירושלים, בנים למשפחה ממוצא דרום אמריקני ומרוקני.
כנערים לקחו חלק בסצנת הסקייטבורדינג ואמנות הרחוב.
את עבודתם האומנותית החלו בציור על גבי קרשי הסקייטבורד ובהכנת סטיקרים מצוירים אותם הדביקו ברחוב.
בהמשך החלו להכין פוסטרים גדולים ולהדביק אותם באמצעות דבק-קמח ומשם התפתחו לציור על קירות.
שניהם למדו תקשורת חזותית בבצלאל.
את פעילותם כזוג החלו בשנת 2015 בירושלים, על רקע צוואתה של אימם שנפטרה באותה השנה, ואשר נהגה לאמר כי 'יום אחד ישלבו כוחות ועשו יחד משהו טוב'.
זה גם המקור לשם המשותף תחתיו הם מציירים, שהיה גם שם התערוכה המשותפת הראשונה שלהם.
הצמד יוצר עבודות ברחוב אך מציג גם עבודות בגלריות ובמגוון מדיומים בהם ציורי קיר, הדפסי משי, פיסול וציור על קנבס, קרמיקה, עץ משומש ומתכת.
עבודתם שואבת השראה מאמנות הרחוב המגוונת בעולם, מהקשר שלהם לתרבות הסקייטבורדינג ומסצנת ההיפ-הופ, לצד שימוש בסמלים והשראה מתרבויות עתיקות.
השניים השתתפו לאורך השנים בפסטיבלים ותוכניות רזידנסי במדינות רבות בהן ישראל, צרפת, גרמניה, פורטוגל וארצות הברית.
ב-2017 חברו לקבוצת אמני רחוב ישראלים להקמת קולקטיב Prettymess, והציגו יחד תערוכה בבית העיר בתל אביב.
ב-2019 לפני שעברו מירושלים הציגו בה תערוכת סולו שנייה "Last Tripp in Jerusalem".
ב-2022 הציגו תערוכת סולו בחיפה, "From Dirt", ובה הציגו פרויקט בן שלוש שנים של ציור על עשרות חלקי מתכת שאספו מהאשפה ליד הסטודיו שלהם.
2017 Ne-Na Artspace, צ'יאנג מאי, תאילנד
2020 ZYANYA, מקסיקו סיטי, מקסיקו
Broken Fingaz Crew (עברית: אצבעות שבורות) הם קולקטיב אמנים ישראלי מחיפה, המציג ויוצר אמנות רחוב.
חברי הקבוצה שומרים על אנונימיות ומוכרים רק בפסדונים.
מייסדי הקבוצה, Kip ו-Unga, ילידי 1985, החלו לפעול בתקופת לימודיהם במגמת אמנות בתיכון ויצו בחיפה, בציורי קריקטורות ואיורים ועבודות גרפיטי ברחוב, בתקופה בה טרם הייתה תרבות גרפיטי מפותחת באזור.
בהמשך הצטרפו לחבורה Deso (יליד סנט פטרסבורג, 1988) ו-Tant.
הארבעה למדו יחד גם אצל מורה פרטי לאומנות בעיר.
עבודותיהם מושפעות מהמרחב המזרח תיכוני, לצד השפעות של התרבות הפופולרית המערבית ובייחוד מסגנון הקומיקס האמריקני בשנות ה-30-40 ואמנות פסיכדלית.
מוטיבים חוזר ברבות מעבודותיהם הם מין ומוות.
הקבוצה מציירת עבודות מוזמנות, אך ממשיכה גם לבצע עבודות רחוב ללא אישור.
גוף העבודות כולל ציורי קיר גדולים בישראל ובמדינות נוספות, פסלים, ציורים ועבודות אנימציה.
הקולקטיב שיתף פעולה עם מוזיקאים בהם Primus, Pearl Jam, Beck, U2 ו-The Alchemist וקנדריק לאמר.
עבודותיהם הוצגו בין היתר בתערוכת אמנות הרחוב 'בפנים: אמנות רחוב בתל אביב' (אוצרת טלי לניר) במוזיאון תל אביב.
בשנים 2017-2018 יזם הקולקטיב תחת המותג Ghostown את פסטיבל הקירות בעיר התחתית בחיפה במסגרתו הוזמנו אמנים לצייר בעיר.
בשנת 2023 השתתפו חברי הקולקטיב בקמפיין Free Pink לשחרורה של אמנית הגרפיטי עינבר היימן, שנחטפה מהמסיבה ברעים.
האמנים ציירו בחיפה, בלונדון ובשווייץ כתובות גדולות הקוראות לשחרורה.
"Buffalo buffalo Buffalo buffalo buffalo buffalo Buffalo buffalo" הוא משפט תחבירי בשפה האנגלית, המשמש דוגמה לכך שהומונימיה והומופון יכולים ליצור משפט שלם ונכון מבחינה תחבירית.
למילה buffalo יש שלושה פירושים במשפט זה:
כשם עצם – buffalo הוא שם נוסף לחיה הידועה כביזון אמריקאי.
כשם תואר – Buffalo היא העיר שממנה מגיעים הביזונים במשפט, העיר באפלו.
כפועל – buffalo היא מילה נרדפת לפועל בריונות, לריב או להציק.
כאשר n מציין שם עצם, a מציין תואר ו-v מציין פועל, המשפט חולק תחבירית כך:
הנה כמה פירושים אפשריים של המשפט:
ביזונים מהעיר באפלו אשר מציקים לביזונים אחרים מבאפלו מציקים לביזונים מהעיר באפלו.
הביזונים הללו אשר מוצקים על ידי ביזונים מבאפלו מציקים לביזונים אחרים מבאפלו.
ביזונים מבאפלו אשר מציקים להם ביזונים אחרים מהקהילה שלהם, במקרה גם מציקים להם ביזונים אחרים מבאפלו.
Bulletin de l'Alliance Israélite Universelle ("ידיעון כל ישראל חברים") היה ביטאון בשפה הצרפתית של חברת "כל ישראל חברים" (בראשי תיבות: "כי"ח", מכונה גם "אליאנס"), ארגון יהודי בין לאומי, שיצא בשנים 1860–1913.
"כל ישראל חברים" הוקם בשנת 1860 בפריז שבצרפת, ומייד בשנת הקמתו החל להוציא את הביטאון.
הוא דגל באמנציפציה ליהודים ופעל למען הגנה על זכויותיהם של יהודים ברחבי העולם.
עיקר פעילותו של הארגון ברשת בתי ספר שהחל להקים מיד לאחר ייסודו, ובהם הנחילו מחנכיו את יסודות התרבות המערבית.
הביטאון היה מפיצן הרשמי של דעות אנשי האליאנס, וחולק לאלפי חברי הארגון בעולם.
הוא כולל דוחות (בין השאר, דוחות על הוצאות והכנסות הארגון) ופרוטוקולים שונים על פעילות החברה במהלך השנים; התכתבויות ותכתובות עם קהילות יהודיות בעולם ועם בעלי תפקידים פוליטיים ודיפלומטיים במדינות רבות; וסקירות על מצב יהודים במקומות שונים בעולם וכן סקירות נוספות בנושאים שהעסיקו את דעת הקהל היהודית באותן שנים.
המידע הרב שבעיתונים שימש במהלך השנים חוקרים רבים במחקריהם, והוא מקור בעל חשיבות להבנת חיי הקהילה היהודית במחצית השנייה של המאה ה-19 ובתחילתה של המאה העשרים.
סך הכל יצאו שלושים ושמונה גיליונות של ביטאון זה.
הוא יצא לאור בפעם האחרונה ב-1 בינואר 1913, ערב מלחמת העולם הראשונה.
מספר שנים לאחר שנסתיימה המלחמה, בשנת 1921, החל ארגון "כל ישראל חברים" להוציא ביטאון חדש, בשם "Paix et Droit".
"Buena Vida" (בעברית: "החיים הטובים") הוא סינגל שהוקלט על ידי זמרת הרגאטון הדומיניקנית נאטי נטשה, ביחד עם הזמר דדי יאנקי.
השיר יצא לאור ב-25 ביולי 2018, על ידי חברת התקליטים פינה רקורדס, כסינגל שלא מתוך אלבום.
השיר הוא שיתוף הפעולה השלישי בין השניים, כשהקודמים לכך היו הלהיטים "Otra Cosa" ו-"".
השיר בדומה לשאר שיריה של נאטי נטשה, נכתב על ידה ועל ידי דדי יאנקי.
השיר הוא שיר בסגנון הפופ והפופ הלטיני, נטשה מדברת על החיים הטובים הכוללים בתוכם כסף רב, מטוסים פרטיים, מכוניות יוקרה, בגדי יוקרה וכדומה.
הדבר בא לידי ביטוי בקליפ של "Buena Vida", בו ניתן לראות את "חיי הפאר" עליהם היא מדברת.
בנוסף לכך, היה השיר לשיר הנושא של תוכנית הטלוויזיה, La Piloto.
הווידאו קליפ הנלווה שצולם לשיר הועלה לערוץ היוטיוב של דדי יאנקי ב-25 ביולי 2018. לאורכו של הקליפ ניתן לראות את נטשה טסה במטוס, רוקדת במנחת מטוסים, מתלבשת בבגדים יוקרתיים וכולי.
בהמשך הקליפ, מצטרף אליה יאנקי אשר רוקד לצלילי השיר גם כן.
נכון ליוני 2020, מונה הצפיות של הקליפ עומד על כ-115 מיליון צפיות.
אזורתאריך יציאהפורמטחברת תקליטיםמקורכלל העולם25 ביולי 2018הזרמת מוזיקה • הורדה דיגיטליתפינה
Bug bounty (בעברית: צייד באגים או צייד תקלים) היא תוכנית, במסגרתה מציעים חברות תוכנה, ארגונים, מדינות ובעלי עסקים, תמריצים כספיים למוצאי באגים, פרצות אבטחה ואקספלויטים בשירותים אותם הם מציעים.
לתת מוטיבציה לחוקרי אבטחה לחקור את האתרים והשירותים של החברות, לדווח על הבאגים לפני פרסומם לציבור ובכך למנוע שימוש וניצול לרעה של הפרצה.
לגרום לכך שגם האקרים בעלי כובע שחור אשר ימצאו פרצה, לא יפיצו אותה לציבור הרחב, אלא ידווחו עליה לחברה, בעקבות העובדה שהם צפויים לקבל תמריץ על-כך.
רעיון ה-Bug bounty הוצע לראשונה בשנת 1983 על ידי חברת Hunter & Ready אשר הודיעה כי תעניק חיפושית מתוצרת פולקסווגן לכל מי שימצא באג במערכת ההפעלה בזמן אמת שלה - VRTX.
כעשור לאחר מכן, בשנת 1995, פותחה תוכנית דומה בחברת נטסקייפ אשר פיתחה את הדפדפן המסחרי הראשון.
ג'רט רידלינגאפר, מהנדס תוכנה בחברה, הוביל את המהלך להקמת התכנית, לאחר שזיהה כי ישנה קהילה של משתמשי הדפדפן, אשר מפרסמת מיוזמתה תיקונים לבאגים בדפדפן ודרכים לעקיפתם.
רידלינגפר חשב שהחברה צריכה למנף ולהרחיב את תחביב מציאת הבאגים על ידי הגולשים ובאישור הנהלת החברה קיבל תקציב התחלתי של 50 מיליון דולר.
כך נפתחה התוכנית הראשונה בהיסטוריה של Bug bounty לדפדפנים.
בעשור השני של המאה ה-21 תפס רעיון ה-Bug bounty תאוצה גדולה ורבות מתוך חברות הטכנולוגיה המובילות בעולם משתמשות בו.
בשנת 2013 הודיעה חברת גוגל כי תרחיב את שירות ה-Bug bounty שלה, שעד-אז עסק במציאות באגים ופרצות אבטחה בשירותים הבולטים של החברה בלבד, וכי החל מ-2013 התכנית תורחב, כך שהיא תכלול אף מבחר של אפליקציות גוגל אשר השפעתם נמוכה ביחס לליבת מערכת ההפעלה.
ב-2019 הרחיבה גוגל את התכנית עוד-יותר והציעה תמריצים אף למוצאי באגים ופרצות אבטחה במרבית האפליקציות הניתנות להורדה בחנות Google Play.
התשלום שמציעה גוגל למוצאי הפרצות נע בין 500 ל-50,000 דולר בהתאם לחומרת הבאג.
ב-2016 הודיעה אפל על פתיחת תוכנית Bug bounty משלה, אך הגבילה את ההשתתפות בה לחוקרי אבטחה מסוימים בלבד.
באוגוסט 2019 הודיעה החברה על פתיחת התכנית לציבור הרחב וכי סכום הפרסים אשר יחולקו למוצאי הבאגים ינוע בין 25,000$ ל-1,000,000$.
גם ל-Microsoft תוכנית Bug bounty משלה, בה סכום הפרסים נע בין 15,000 ל-300,000 דולר.
בין 1 ביולי 2018 ל-1 בינואר 2019 שילמה Microsoft תמלוגים לחוקרי אבטחה, בסך כולל של 4.4 מיליון דולר.
חברת פייסבוק שילמה תמלוגים בסך של 2.2 מיליון דולר במהלך שנת 2019 בעבור Bug Bounty שלה.
החל מ-2017 גם החברות HackerOne, GitHub ו-FORD להימנות עם נותני החסות לתוכנית.
בדצמבר 2018 הודיע האיחוד האירופאי על פתיחת תוכנית Bug bounty, במסגרתה יתוגמלו מוצאי פרצות אבטחה בפלטפורמות הקוד הפתוח הפופולריות בעולם, בסכומים של עד 71 אלף אירו.
במרץ 2016 הכריז משרד ההגנה האמריקני על תוכנית ה-Bug bounty הראשונה של הממשל - Hack the Pentagon.
התכנית פעלה לזמן מוגדר, בין 18 באפריל ל-12 במאי 2016 וסכום הפרסים הכולל שחולק בה עמד על כ-71,200 דולר.
"Buenos Amigos" (בעברית: "חברים טובים") הוא שיר דאון-טמפו ופופ, שהוקלט על ידי הזמר הסלבדורי אלווארו טורס והזמרת-יוצרת האמריקאית סלינה עבור אלבומו השישי של טורס והופץ כסינגל השני מהאלבום ב-22 בנובמבר 1991, בהוצאת EMI לטין.
השיר הגיע למקום הראשון במצעד השירים הלטיניים.
מבחינה לירית, "Buenos Amigos" עוסק ברגשות הרומנטיים של אדם כלפי חברתו הטובה.
את השיר כתב טורס עצמו.
השיר קיבל וידאו קליפ, שזכה למועמדות בטקס פרסי הווידאו של בילבורד והשיר זכה למועמדות נוספת בטקס פרסי הטחאנו.
בקליפ לשיר נראים טורס וסלינה שרים את השיר בליווי קונצרט.
במשך השנים השיר זכה למספר גרסאות כיסוי.
השיר זכה לשבחים מהמבקרים ואף זכה להצלחה בהתאם כאשר הגיע למקום הראשון במצעד השירים הלטיניים של בילבורד ובכך נהיה לשיר הראשון של סלינה לעשות זאת והשיר השני של טורס לעשות זאת.
השיר זכה להשמעות רבות בתחנות הרדיו שמנגנות מוזיקה מקסיקנית אזורית וטחאנו מה שסייע להעלאת הפופולריות של סלינה בתחומים אלו והיה להישג גדול עבורה מכיוון שבאותה תקופה היא לא זכתה להשמעות רבות בתחנות אלו.
מקוםתאריםמכירותארצות הברית (RIAA)זהב (לטיני)30,000 מכירות + הזרמת מדיה בלבד
Build a Problem (בעברית: לבנות בעיה) הוא אלבום הבכורה של הזמרת-יוצרת האנגליה דודי.
האלבום יצא לאור ב-7 במאי 2021, על ידי חברת התקליטים The Orchard והוצאה עצמית.
ב-7 בפברואר 2019, הכריזה דודי באמצעות סרטון וידאו ביוטיוב, כי החלה לעבוד על אלבום הבכורה שלה.
את השירים של עבור האלבום, כתבה דודי במהלך שנתיים.
על תהליך הכתיבה סיפרה דודי,
המהדורה הסטנדרטית של Build a Problem, מורכבת מהסינגלים ""Guiltless" ,"Rainbow" ו-"Cool Girl", שיצאו לאור בשנים 2016, 2018 ו-2020 בהתאמה.
באלבום נכלל גם השיר "When", שהופיע במיני-אלבום שלה, Intertwined, כגרסה אקוסטית.
רצועות הבונוס במהדורות המורחבות הן שירי דמו לסינגלים עתידיים, שיצאו לאור במהלך מגפת הקורונה בשני sessions שונים הנקראים ALOSIA (A Lot of Songs In April/August).
יציאת האלבום נדחה ל-5 במרץ 2021, עקב מגפת הקורונה.
בפברואר 2021, נדחה האלבום שוב ל-26 במרץ 2021, בשל פרישת הממלכה המאוחדת מהאיחוד האירופי שגרמה לבעיות ייצור מהדורת הויניל של האלבום.
דודי הודיעה מאוחר יותר כי האלבום נדחה ל-7 במאי 2021.
במהדורות הדיגיטליות של האלבום, גרסת הדלוקס היא הגרסה היחידה, ואילו גרסאות LP ו-CD מציעות גרסאות סטנדרטיות וגרסאות מפוארות.
גרסת הקלטת זמינה רק במהדורה הסטנדרטית.
כל הקרדיטים שלהלן לקוחים מ-טיידל.
דודי – שירה , שירה ברקע
בילי פוסטר – עוזר הנדסה (מוזיקלית)
איוון אדינגר – שירת רקע
דניאל ג'יי לייטון – שירת רקע
ג'ו רובל – הנדסה (מוזיקלית) , הפקה
ג'יימי מקווי – הנדסה (מוזיקלית)
מדינהתאריך יציאהפורמטגרסהחברת תקליטיםמקורעולם7 במאי 2021תקליטור • אריך-נגן • קלטת שמעסטנדרטיתהוצאה עצמית • The Orchardתקליטור • אריך-נגן • הורדה דיגיטלית • סטרימינגדלוקסהורדה דיגיטלית • סטרימינגמהדורת אפל מיוזיק
Build a Bitch הוא סינגל הבכורה של אושיית הרשת והזמרת הפיליפינית-אמריקאית בלה פורץ'.
השיר יצא לאור ב-14 במאי 2021, על ידי חברת התקליטים וורנר רקורדס, כסינגל הבכורה שלה מתוך המיני-אלבום Dolls.
בעקבות הצלחתה ברשתות החברתיות, חתמה פורץ' על חוזה בחברת התקליטים וורנר רקורדס.
"אני מרגישה שמצאתי את משפחתי וחלק מהמשפחה ההיא היא החברה", אמרה פורץ' על חתימתה בוורנר בהצהרה לבילבורד.
"כשחיפשתי כמה מהאמנים שהיו הכי חשובים עבורי מבחינה מוזיקלית כמו פרינס, דואה ליפה ומדונה, הבנתי שוורנר עזרה לכל האנשים האלו בדרך.
אז אני מאוד מתכבדת שיש לי משפחה שנתנה לי הזדמנות ומאמינה בי".
פורץ' הוסיפה, "אני שרה וכותבת שירים כל חיי אבל להרכיב משהו מיוחד בצורה כזו ולקבל את ההזדמנות הזו… זה משהו שאעשה לנצח.
תהיה אסיר תודה על זה.
נאמר כי היא מספקת את "המותג הדינמי והמגוון של דארק פופ ".
נכתב על ידי האטי קולינס מווג כי השיר "מדגים את כישרונה המוזיקלי המולד ואת שאיפותה כאמנית" של פורץ', ו"מפרק בזריזות את סטנדרטי היופי הבלתי אפשריים שאנו נתונים אליהם", וצוין גם שהשיר "קליט להפליא, ובאופן לא מפתיע, להיט בטיקטוק".
לצד הסינגל יצא וידאו קליפ שבוים חזותית על ידי אנדרו דונו ויצירתית על ידי סאב ארבן.
בקליפ פורץ' מובילה מהפכה נגד חנות בה גברים יכולים לבחור תכונות ליצירת הבנות האידיאליות שלהם, בדומה לסדנת Build-A-Bear , ובסופו של דבר שורפת את החנות.
השיר הגיע לראשונה למקום ה-147 במצעד העולמי של ספוטיפיי עם 899 אלף השמעות.
נכון ל-4 במרץ 2022, הווידאו קליפ של השיר צבר כ-370 מיליון צפיות.
אזורתאריך יציאהפורמטחברת תקליטיםמקורעולם14 במאי 2021סטרימינג • הורדה דיגיטליתוורנר
Bubblegum Bitch הוא שיר של הזמרת-יוצרת הוולשית מרינה דיאמנדיס, הידועה באופן מקצועי בשמה הפרטי, מרינה, ובשם הבמה שלה לשעבר, מרינה אנד דה דיימונדס.
השיר יצא ב-27 באפריל 2012, כרצועת פתיחה באלבום האולפן השני שלה, Electra Heart.
את השיר כתבו דיאמנדיס וריק נואלס, והפיקו נואלס ודין רייד.
על אף שמעולם לא יצא כסינגל, נכנס השיר למצעדי סינגלים שונים, לאחר שצבר הצלחה מחודשת בפלטפורמת המדיה החברתית טיקטוק בתחילת 2021, ואף הוסמך במרץ לתואר זהב בארצות הברית, ובספטמבר לתואר כסף בבריטניה.
השיר נכתב על ידי דיאמנדיס וריק נואלס ביוני 2011, בסנטה מוניקה, קליפורניה, בהשראת הספר "Bubblegum: The History of Plastic Pop", שנכתב על ידי העיתונאי הבריטי, ניק בראונלי.
כדיברה על השיר בראיון, אמרה מרינה אמרה שזו "אולי" הרצועה האהובה עליה מהאלבום, ותיארה אותו כ"שיר מהנה וחצוף" שהיה מאוד מספק לכתוב; כתיבת הבתים של השיר ארכה כעשר דקות, אם כי השיר כולו נבנה במשך תקופה של שלושה חודשים.
מרינה הביעה את התעניינותה בהוצאת השיר כסינגל ב-2012, אבל היא הסבירה שהיא לא יכולה לעשות זאת בעקבות הכותרת הוולגרית, שאינה ידידותית לרדיו; "יש שירים שנשמעים כמו סינגלים, אבל אתה לא יכול להוציא אותם", הסבירה בראיון ל-PopJustice.
לאחר התפרסמות השיר ב-2021, בעת שקידמה את אלבום האולפן החמישי שלה, Ancient Dreams in a Modern Land, אמרה מרינה כי חברת התקליטים שלה, אטלנטיק רקורדס, רצתה שהיא תצלם קליפ לשיר, אבל היא סירבה להצעה והסבירה שהיא "לא יכולה לחזור לעבר".
בצאתו, זכה השיר לביקורות מעורבות ממבקרי המוזיקה.
אלכסיס פטרידיס מהגרדיאן השווה את מילות פתיח השיר ל-"נבואת 'אני אהיה ענקית' שמגשימה את עצמה", שהייתה באלבומה הראשון של ליידי גאגא, The Fame.
ג'יימס קריסטופר מ-AllMusic שיבח את "קולה האופראי המהדהד" של מרינה, ותיאר את הרצועה כ"עקשנית".
עם זאת, אמילי מקאי מ-The Quietus תיארה את שם השיר ומילותיו כ"מביכים".
אזור תאריך פורמט חברת תקליטים מקור עולם 27 באפריל 2012 הורדה דיגיטלית • הזרמת מוזיקה
"Bug a Boo" הוא סינגל שהוקלט על ידי להקת הבנות האמריקאית דסטיניז צ'יילד.
את השיר הוציאה לאור ב-7 ביולי 1999 חברת התקליטים קולומביה רקורדס, והוא נכלל כרצועה החמישית באלבומה השני של הלהקה, The Writing's on the Wall.
מילותיו חוברו על ידי חברות הקבוצה: ביונסה נואלס, לטויה לאקט, לטבייה רוברסון וקלי רולנד, לצד קנדי בורוס וקווין בריגס, שגם הפיק את השיר.
הוא מכיל אינטרפולציה של "Child's Anthem" של טוטו מ-1978.
"Bug a Boo" הוא שיר נוסף שבורוס ובריגס עבדו עליו יחד עם הדסטיניז צ'יילד עבור אלבומה השני.
השניים ערכו סיעור מוחות של רעיונות לשירים, ו-"Bug a Boo" היה אחד השירים הראשונים שהועלו.
תחילה לא אהבה הלהקה את השיר, כיוון שלא הבינו את קצבו ואת המלודיה שלו.
"Bug a Boo" נכנס לראשונה לבילבורד הוט 100 במקום ה-87 בשבוע של 25 בספטמבר 1999. לפני שיצא ממנו עלה למקום ה-33, ובילה 20 שבועות רצופים בטבלת הדירוג.
בעקבות ההצלחה העצומה של "Bills, Bills, Bills" כשל "Bug a Boo" בניסיון לשחזרה.
הוא הגיע למקום ה-15 במצעד שירי ה-R&B/היפ הופ – בין השירים היחידים של הלהקה שלא נכנסו לעשרת העליונים.
"Bug a Boo" הגיע בשיאו למקום ה-26 באוסטרליה, ובהולנד בילה 15 שבועות רצופים בטבלת הדירוג.
על-אף שלא זכה להצלחה במצעדי הפזמונים השונים הפך הווידאו קליפ שלו לפופולרי מאוד.
הוא זכה להקרנות רבות ב-MTV וב-BET.
זהו הקליפ האחרון בו השתתפו לטבייה רוברסון ולטויה לאקט.
הוא בוים על ידי דארן גרנט ביולי 1999.
בקליפ צועדות הבנות בשדרת מרכולים וחנויות.
ארבעה גברים נוסעים במכונית אדומה, ונראה שהם מנסים למשוך את תשומת לבן.
הם ניגשים אליהן, אולם חברות הלהקה לא מתעניינות בהם ואף טוענות כי הם מציקים להן.
בסצנה נוספת הבנות, שמנסות להימלט מהגברים, נכנסות בטעות לחדר ההלבשה של שחקן הכדורסל קובי בריאנט.
בצילום העוקב מעודדת הלהקה את קבוצתו כשהיא אוחזת בפונפוני עידוד.
הקלים מסתיים בכניסתן של הבנות לרכבם של הגברים.
הוא הוקרן לראשונה ב-12 בספטמבר 1999 ב-BET וב-19 בספטמבר ב-MTV.
מקוםתאריםמכירות בריטניה (BPI) כסף 200,000
"Budapest" (בעברית: "בודפשט") הוא סינגל של ג'ורג' עזרא, שיצא ב-13 בדצמבר 2013 בהוצאת חבברות התקליטים סוני מיוזיק וקולומביה רקורדס.
השיר מופיע כסינגל השני באלבום האולפן הראשון של ג'ורג' עזרא, Wanted on Voyage .
השיר נכתב על ידי ג'ורג' עזרא וג'ואל פוט, והופק על ידי קאם בלאקווד.
נכון לאוגוסט 2025, השיר הושמע למעלה מ-1.4 מיליארד פעמים בספוטיפיי, ולמעלה מ-266 מיליון פעמים ביוטיוב.
Burn It Down הוא הסינגל הראשון שיצא לאור מהאלבום Living Things של לינקין פארק.
הסינגל Burn It Down פורסם עוד במרץ.
חלקים שלו דלפו לרשת ולבסוף ב-16 באפריל 2012 יצא לאור השיר ביחד עם קליפ כתוביות.
לאחר מכן פורסם גם קליפ שזכה ל-50 מיליון צפיות ביוטיוב (נכון ל-27 באפריל 2013).
לקליפ הכתוביות יש מעל ל-15 מיליון צפיות (נכון ל-27 באפריל 2013).
במהלך השיר נשמעים קטעים אלקטרונים ביחד עם שירתו של הסולן צ'סטר בנינגטון עד לדקה 2:28 בה הראפר מייק שינודה נותן קטע ראפ.
בקליפ נראים חברי הלהקה במקום מסוים שנראה כאילו עבר שרפה ובמהלך הקליפ ישנן אבנים מעופפות שמתאספות בתקרה לרשת חשמלית כחולה ובחברי הלהקה משתנים מפעם לפעם לאש או לחשמל.
Burn הוא אלבומה השמיני של להקת הרוק הבריטית דיפ פרפל שיצא לאור בשנת 1974. באלבום משתתף לראשונה דייוויד קוברדייל כסולן.
האלבום הוקלט במונטרה שבשווייץ בנובמבר 1973, באולפן הנייד של להקת הרולינג סטונז ("Rolling Stones Mobile Studio" - אולפן בו השתמשו רבות מהלהקות הגדולות בעולם).
צליל האלבום שונה מהסגנון שאפיין את הלהקה עד אז, ונוטה להשפעות של מוזיקת נשמה ופאנק (Funk), סגנונות שבלטו יותר באלבומם הבא, "Stormbringer".
האלבום קיבל ביקורות מעולות, ונחשב לאחד מהטובים ביותר של הלהקה.
אתר Allmusic העניק לאלבום 4.5 כוכבים מתוך 5. כמו כן, עבודתו של קוברדיל זכתה לשבחים רבים.
בשנת 2006 דורג האלבום על ידי מגזין Classic Rock במקום 27 ברשימת "100 אלבומי הרוק הבריטיים הטובים ביותר בכל הזמנים".
כל השירים נכתבו על ידי ריצ'י בלקמור, דויד קוברדיל, גלן יוז, ג'ון לורד ואיאן פייס.
גלן יוז - גיטרה בס, קולות רקע
Bully הוא משחק פעולה והרפתקאות ועולם פתוח שמתרחש בבית ספר.
השחקן שולט על נער מתבגר כבן 15 בשם ג'יימס ("ג'ימי") האופקינס, תלמיד קשה עם רקע סוער.
המשחק מתחיל כשג'ימי מגיע לאקדמיית בולוורת', פנימייה דמיונית בניו אינגלנד.
השחקן חופשי להסתובב בבת הספר ובעיר (בסוף חלקו הראשון של המשחק), ולהשלים משימות.
במשחק השחקן יכול לשחק במשחקים שמבוססים על משחקים אמיתיים.
חלקם כדי להרוויח כסף, וחלקם כדי להשיג שיפורים ביכולותיו של ג'ימי.
כיתות הבי"ס, נעשות גם הן בצורה של משחקים עם 5 רמות.
לדוגמה, בשיעור אנגלית צריך להרכיב כמה שיותר מילים מקבוצת אותיות, והקושי הולך וגובר ככל שעולים ברמה.
וכשג'ימי משלים רמה הוא לומד להתנצל בפני בריונים, להשתמש בקללות טובות יותר, להתנצל בפני מורים ובפני המשטרה.
במשחק, ג'ימי יכול להשתמש במספר סוגים של כלי נשק כמו: רוגטקה, שקית גולות, נפצים, פצצת סירחון ומאוחר יותר במשחק, במשגר רקטות, אבקת גירוד, ותותח תפודים.
הוא גם יכול להשתמש בהמשך המשחק בכלי-רכב, כמו: אופניים, קטנוע, סקייטבורד ומכסחת דשא, אבל בבית הספר אסור לגלוש בסקייטבורד ובקטנוע.
באופן כללי קיים חוק שאוסר על נסיעה בקטנוע ללא קסדה; דבר שיגרום למשטרה והמורים לירדפו אחרי ג'ימי.
בהמשך המשחק, כשהעיר נפתחת, ג'ימי יכול להתחיל לעשות קעקועים באזור הקרוואנים בעיר.
סמל חנות הקעקועים הוא קרוואן סגול.
ג'ימי יכול גם לקנות בגדים חדשים וללכת למספרה, אבל צריך לזכור שבבית הספר צריך ללבוש את תלבושת בית הספר, ולא בגדים מהעיר.
כשג'ימי הופך יותר ויותר פופולרי, הוא יכול להיות בן זוג של בנות יותר פופולריות.
המשחק מתרחש במקום בשם בולוורת', פנימייה בדיונית עצמאית שנקראת על שם העיר שבה נמצאת, בולוורת', באזור ניו אינגלנד של ארצות הברית.
ג'ימי נרשם לבית הספר כשאמו ואביו החורג נוסעים לירח דבש ויחזרו בעוד שנה.
בית הספר מעוצב בעיצוב נאו-גותי קלאסי והוא דומה לבתי ספר ציבוריים ולמכללות בממלכה המאוחדת ובניו אינגלנד, ולמכללת "Fettes" באדינבורו בפרט.
חלק 1 "יוצרים חברים ואויבים חדשים" : ג'ימי מגיע לאקדמיית בולוורת' ומיד מסתכסך עם הבריונים.
חלק 2 "בלוז של ילדים עשירים": ג'ימי פופולרי יותר, אבל הוא צריך להתמודד עם העשירים המפונקים.
חלק 3 "אהבה מסובבת את העולם": ג'ימי נהיה מעורב בפרשיות האהבה של ג'וני וינסנט, מנהיג העבריינים, וחברתו, לולה לומברדי.
חלק 4 "מוח בריא בגוף בריא ועוד שקרים נוספים": ג'ימי מחליט להפיל את הספורטאים, אבל קודם הוא צריך עזרה מהחנונים.
הוא צריך לטהר את שמו ולהירשם מחדש לאקדמיה, על ידי השתלטות על הקבוצות.
חלק 6 "קיץ אינסופי" : נפתח אחרי שהשחקן משלים את המשימה האחרונה במשחק.
בחלק הזה השחקן חופשי להסתובב ולעשות מה שהוא רוצה, אבל הוא חייב לזכור שעדיין יש מורים.
בחלק השישי, ניתן להשלים את המשחק עד הסוף, על ידי השלמת משימות שדולגו, ועל ידי איסוף החפצים במפה, כמו צמידים וקלפים.
ג'יימס "ג'ימי" הופקינס הוא הדמות המרכזית במשחק.
כשג'ימי מגיע לבית הספר הוא מסתכסך עם הבריונים ומתחבר לגרי ופיט, תלמידי פנימייה.
בחלק 1 ג'ימי חוקר את בית הספר ביחד עם גרי ופיט ושניהם מייעצים לו מה לעשות.
בשלב מסוים גרי בוגד בג'ימי.
בחלק 2 ג'ימי מסתכסך עם העשירים, ופיט אומר לו שכדי לעצור אותם הוא צריך להראות להם מי הבוס, והוא מביס את מנהיג העשירים.
בחלק 3, המנהיג של העבריינים אומר לג'ימי שהוא מרגיש שהחברה שלו, לולה, בוגדת בו, כשג'ימי מגלה שזה נכון, הוא גם מגלה שהיא ניהלה מערכת יחסים עם כמה תלמידים, מה שגורם לאותם תלמידים, להילחם עליה, וכשלולה מבקשת ממנו לעצור את זה הוא מביס את מנהיג העבריינים.
בחלק 4 הספורטאים נטפלים לג'ימי, וג'ימי רוצה להפסיק את זה, אבל פיט אומר לו שהוא לא יוכל להביס אותם לבד, והוא מבין שאם יש תלמידים ששונאים את הספורטאים יותר ממנו, אלה החנונים.
ג'ימי מנסה לחבור אל החנונים אבל הם דוחים אותו ומתחיל קרב גדול שבסופו ג'ימי מביס את מנהיג החנונים- אירנסט, והם מחליטים לעזור לו להתמודד עם הספורטאים ומארגנים מבצע גדול במגרש הספורט שבסופו ג'ימי מביס את מנהיג הספורטאים.
בחלק 5 ג'ימי הופך לתלמיד הפופולרי ביותר בבית הספר, אבל אחרי כמה זמן קורים דברים מוזרים, והתלמידים מאשימים את ג'ימי באירועים והוא מסולק מבית הספר.
ג'ימי גם פוגש את העירוניים שחלקם נותנים לו משימות וחלקם תוקפים אותו.
ואז הוא מגלה שגרי אמר להם לעשות את כל הדברים המוזרים שקרו, וג'ימי מביס את מנהיג העירוניים על מנת שהעירוניים כולם יעזרו לו.
בשתי המשימות האחרונות של המשחק, קורה בלגן גדול שנגרם מההשתלטות על בית הספר, שגורמת לזה שתלמידים הולכים מכות ושורפים את כל מה שיש בבית הספר.
ג'ימי בעזרתם של ראסל, פיט, והעירוניים מביס עוד פעם את מנהיגי החבורות בבית הספר ואז מגיע לעימות סופי עם גרי שבסופו ג'ימי מביס את גרי והוא מתקבל בחזרה לבית הספר.
גרי סמית' הוא האויב המרכזי במשחק.
גרי וג'ימי הפכו לחברים במשימה הראשונה, והוא מציג לג'ימי את ארבע החבורות העיקריות בבית הספר; ספורטאים, חנונים, עשירים ועבריינים.
גרי משתף את ג'ימי בתוכנית שלו להשתלט על בית הספר.
גרי מפסיק לקחת את התרופות שלו ונהיה פרנואיד ומתחיל לחשוב שג'ימי זומם משהו נגדו.
בסוף החלק הראשון, גרי מוביל את ג'ימי למלכודת, שמאלצת את ג'ימי להילחם בראסל.
אחר כך גרי נעלם והוא יוצר בעיות לג'ימי במהלך המשחק.
בחלק 2 גרי מפנה את העשירים נגד ג'ימי, ובחלק 3 הוא מפנה נגדו את העבריינים.
אחר כך גרי מפנה נגד ג'ימי את החנונים, ואחרי שג'ימי מביס את המנהיג שלהם, גרי משכנע את העירוניים לפתוח במלחמה נגד אוכלוסיית בולוורת'.
לאחר מכן, ג'ימי מאבד את השליטה בארבע החבורות ומסולק על ידי ד"ר קראבלסניץ', מנהל בית הספר, כשגרי אמר לו שג'ימי ריסס בצבע את בניין העירייה.
בזמן שג'ימי נלחם בעירוניים גרי הופך למנהיג הראשי בבולוורת', ומתחיל מהומות בבית הספר שגורמות לארבע החבורות להילחם אחת בשנייה.
לאחר מכן, ג'ימי ופיט מנסים להיזכר מי לא שונא את ג'ימי; הם נזכרים בראסל.
ג'ימי, ראסל, פיט והעירוניים מצליחים להשתלט על בית הספר ולהביס את מנהיגי החבורות, ואז ג'ימי פוגש את גרי והם מתעמתים על גגו של בניין ההנהלה באקדמיית בולוורת'.
ג'ימי מביס את גרי והם נופלים לתוך המשרד של ד"ר קראבלסניץ', שמסלק את גרי לאחר שג'ימי שחרר אותו מהכיסא שאליו גרי קשר אותו, והוא מבין שגרי הוא זה שגרם לכל הבעיות.
פיטר "פיט" קובלסקי הוא חברו הטוב ביותר של ג'ימי.
הוא לבוש בחולצה לבנה ועליה ווסט כחול עם הסמל של בית הספר.
פיט הוא התלמיד השני שמציג את עצמו לג'ימי לאחר גרי.
בתחילת המשחק הוא מלווה את ג'ימי וגרי במשימות.
כשקרבות מתחילים הוא צופה מהצד ולא משתתף בהם.
בליל כל הקדושים, גרי מציע לפיט להתחפש לארנב ורוד מהסרט "A Christmas Story".
אחרי שגרי בגד בו ובג'ימי, פיט נהיה מצוברח - למרות העובדה שגרי וג'ימי הציקו לו, הוא היה חלק מקבוצה, ומשום שהוא חושב שאף אף אחד לא ירצה להיות חבר שלו, אבל הוא ממשיך להיות חבר של ג'ימי.
כשג'ימי מסתכסך עם העשירים, פיט מציע לו "להראות להם מי הבוס" ולהביס את ביף (התלמיד הכי חזק של העשירים) בקרב אגרוף, וכשג'ימי מנצח אותו ואת דרבי (המנהיג של העשירים), הוא משתלט על חבורת העשירים.
בתחילת חלק 3, פיט מציע לג'ימי להתחבר לג'וני (המנהיג של העבריינים) כדי להתקרב לגרי.
בסוף החלק, לפיט יש חלק משמעותי בעזרה לג'ימי לנצח את ג'וני, כשלג'ימי קשה להילחם בג'וני משום שהוא רוכב על אופניים ומחזיק צינור עופרת, פיט מפעיל מגנט ענק שמושך אליו את האופניים והצינור, וזה מאלץ את ג'וני ללכת מכות עם ג'ימי.
בחלק 4, המלחמה של ג'ימי מתחילה לאחר שטד (המנהיג של הספורטאים) ודיימון (התלמיד הכי חזק של הספורטאים) תוקפים את פיט וג'ימי מגן עליו.
במהלך החלק, ג'ימי מבין שהוא איבד את השליטה בחנונים, ופיט מייעץ לו כיצד להשתלט עליהם שוב.
בסוף החלק, ג'ימי נלחם בקבוצת הפוטבול, ופיט אומר לו להביס את טד לאחר שכל שחקני ההגנה מובסים.
במהלך חלק 5, כשג'ימי נהיה פופולרי, פיט מנסה להזהיר אותו לגבי גרי, אבל ג'ימי לא מקשיב.
לאחר שג'ימי מסולק, פיט משכנע את ג'ימי להמשיך להילחם.
בסוף המשימה האחרונה, ד"ר קראבלסניץ' הופך את פיט למנהיג הראשי של אקדמיית בולוורת' בהמלצתו של ג'ימי.
ד"ר קראבלסניץ' הוא המנהל של אקדמיית בולוורת'.
קראבלסניץ' לא מופיע הרבה במשחק, והוא מופיע לראשונה במשימה הראשונה של המשחק, כשג'ימי מתקבל לאקדמיית בולוורת', והוא מזהיר את ג'ימי לשמור על אף נקי.
הוא אומר לג'ימי להפסיק להיות אלים באחת המשימות.
במהלך רוב המשחק, קראבלסניץ' מסתגר במשרד שלו, ומופיע בכל פעם שג'ימי נתפס על ידי המורים, ששולחים אותו למשרד שלו, ופעם אחת בהתחלה של חלק 2, אחרי שג'ימי הביס את ראסל.
קראבלסניץ' ממשיך להזהיר את ג'ימי, עד שהוא מסלק אותו מהאקדמיה בגלל שהוא ריסס גרפיטי על הקיר של בניין העירייה של בולוורת'.
כשקראבלסניץ' מבין שגרי אחראי לכל הצרות, הוא מסלק אותו ומחזיר את ג'ימי.
בפעם הראשונה שג'ימי נתפס על ידי המורים, קראבלסינץ' נותן לו אזהרה.
בפעם השלישית שג'ימי נתפס, הוא מקבל עונש בריתוק.
ראסל נורת'רופ הוא מנהיגם של הבריונים באקדמיית בולוורת'.
אחרי שג'ימי מביס את וויד (תלמיד מקבוצת הבריונים) בתחילת המשחק, ראסל מגיע ותוקף את ג'ימי, אבל מר האטריק עוצר אותו.
מאוחר יותר, ג'ימי נאלץ לשלם לראסל כדי שלא יתקוף אותו, ואחרי שגרי לוחץ עליו, ג'ימי מתנקם בראסל, פורץ ללוקר שלו, וגונב משם כפפת בייסבול.
במהלך חלק 1, ראסל נחשב לאויב מסוכן וחזק ביותר, למרות שהוא אף פעם לא מגיע לכיתה.
ג'ימי נתקל בו בחדר השינה בליל כל הקדושים.
בסוף חלק 1, גרי גורם לראסל וג'ימי להילחם אחד בשני ב"חור" (מקום שנמצא מתחת לבניין הראשי של אקדמיית בולוורת'), כדי שראסל ירביץ לג'ימי מול כל התלמידים.
אחרי שג'ימי מנצח את ראסל, הוא הופך לחבר שלו למשך שאר המשחק.
ראסל עוזר לג'ימי במספר משימות, וביניהן, הוא עוזר לג'ימי להתנקם בעבריינים אחרי שבגדו בו.
מאוחר יותר, ראסל עוזר לג'ימי לפרוץ למחבוא המבוצר של העירוניים.
אחרי שג'ימי עוזר לראסל לברוח מהמשטרה, ראסל עוזר לג'ימי לפרוץ לאקדמיית בולוורת' כדי לסיים את הקרב בין הקבוצות של התלמידים.
הפעם האחרונה שהוא מופיע במשחק, זה אחרי שהוא רודף אחרי המורים שתקפו את ג'ימי.
בסוף המשחק ראסל מעודד את ג'ימי ביחד עם שאר התלמידים וחלק מצוות האקדמיה, כשהוא מנשק את זואי.
זואי טיילור היא נערה מקבוצת העירוניים.
כשג'ימי פוגש את זואי בפעם הראשונה בפארק התעשייתי "שמיים כחולים", היא כמעט מרביצה לו אחרי שהיא שאלה אותו באגרסיביות על מה הוא מסתכל.
היחסים ביניהם מתחממים אחרי שג'ימי מגלה שהיא סולקה מאקדמיית בולוורת' בגלל מר בורטון, והם הופכים לחברים אחרי שהוא עוזר לה להתנקם בו (כשבורטון נכנס לתא שירותים בפארק, ג'ימי השתמש בדחפור והפיל את התא של בורטון, במורד הגבעה).
מאוחר יותר, ג'ימי וזואי יוצאים לדייט, וזואי מחליטה שהם ילכו למפעל וישחקו משחק: מי שגורם הכי הרבה נזק מנצח.
כשג'ימי מסולק מהאקדמיה, הוא מחליט ללכת לחפש את אדגר מנסן (המנהיג של העירוניים), וזואי עוזרת לו להגיע אליו, כשהיא מסיחה את דעתם של העירוניים האחרים.
במשחק הדמויות ממוינות לפי קבוצות
לבוש עיקרי: חולצה לבנה עם אפודה ירוקה עם סמל בית ספר מעל.
הקבוצה הראשונה שמתחברת לג'ימי, ובדרך כלל, הם מבקשים ממנו שיגן עליהם או על חפצים מסוימים מהבריונים.
הם ממשיכים להיות חברים של ג'ימי כשהוא משיג שליטה באקדמיה, אבל אירנסט, בשכנוע של גרי מסית את החנונים נגד ג'ימי.
ג'ימי מביס במהירות את אירנסט והחנונים הופכים מחדש לחברים שלו, וביחד הם מתכננים מבצע להביס את הספורטאים.
מאוחר יותר, ג'ימי מאבד שליטה על החנונים אבל הוא משתלט עליהם מחדש אחרי שהוא מביס בפעם השנייה את אירנסט.
לבוש עיקרי: חולצה לבנה עם אפודה משובצת כחולה עם סמל בית ספר מעל.
לעשירים אין תפקיד מרכזי עד חלק 2, כשהם מתחברים לג'ימי אחרי שהוא ניצח בטורניר אגרוף, והוא מרוויח את בית החוף.
ג'ימי יוצא עם פינקי גאות'יר אחרי שדרבי הבריז לה.
גרי, מסית את העשירים נגד ג'ימי כשהוא אומר להם שג'ימי לכלך על המשפחה של טאד.
כשג'ימי זוכה בגביע אחרי שהוא ניצח במירוץ אופניים, העשירים גונבים אותו, ובעזרתו של ריקי פוקסינו (מהעבריינים), הוא לוקח בחזרה את הגביע.
הם ממשיכים את המבצע שלהם נגד ג'ימי אבל הם מובסים באתגר אגרוף, שהוביל לקרב בין ג'ימי לדרבי.
מאוחר יותר העשירים עוזרים לג'ימי בקרב מול העבריינים.
העשירים נמצאים בצד של ג'ימי עד שגרי מסכסך ביניהם (כמו שהוא עשה עם החנונים, העבריינים והספורטאים), ולמרות שג'ימי עזר להם לגלות מי גנב את הגביעים שלהם, העשירים עדיין שונאים אותו.
הם הופכים לחברים שלו עוד פעם אחרי שהוא מביס את דרבי.
לבוש עיקרי: אפודה בצבע טורקיז עם סמל בית ספר ומעיל עור שחור מעל.
לעבריינים אין תפקיד מרכזי עד חלק 3, כשג'וני מבקש מג'ימי לרגל אחרי החברה שלו לולה לומבארדי, שמנהלת מערכת יחסים עם גורד ונדום (מהעשירים).
אחרי זה, ג'ימי עוזר לעבריינים לתקוף את העשירים אבל אחר כך דרבי מזכיר לו את מה שהוא עבר עם העשירים.
ג'ימי יוצא נגד העברינים והוא עוזר לצ'אד (מהעשירים) ואלג'י (מהחנונים) לברוח מניו קובנטרי (שכונה בבולוורת') מחזיר ללולה את החפצים שלה.
ג'ימי וג'וני נלחמים אחד בשני באזור מבודד, וכשג'ימי מביס אותו, העבריינים הופכים לחברים שלו.
מאוחר יותר, גרי מסית את העבריינים נגד ג'ימי.
ג'ימי מנסה להחזיר את האמון של העברייני כשהוא עוזר לג'וני לברוח מבית המשוגעים.
ג'ימי מביס פעם נוספת את ג'וני והוא חוזר להיות חבר של העבריינים.
לבוש עיקרי: חולצות עם הסמל של נבחרת בולוורת' בפוטבול
הספורטאים הם הקבוצה שג'ימי מסתכסך איתם בהתחלה, ואחרי שהוא מרגיז אותם במהלך אימון, הם תוקפים אותו בכל פעם שהוא מגיע לאולם הספורט.
הספורטאים מקבלים תפקיד מרכזי בחלק 4.
בחלק 5, נער עירוני בשם גורניי מצית את אולם הספורט, והספורטאים מאשימים את ג'ימי.
ג'ימי מבין שגרי קשור לזה, והוא הופך לחבר של הספורטאים אחרי המשימה האחרונה במשחק.
לבוש עיקרי: חולצת בית ספר לבנה ומכנסי ג'ינס
הבריונים הם הקבוצה הראשונה שג'ימי מסתכסך איתה כשהוא מגיע לאקדמיית בולוורת'.
כשג'ימי מביס את וויד מרטין, הבריונים מסמנים אותו בתור מטרה.
מאוחר יותר, ג'ימי מביס את ראסל והם הופכים לחברים.
אחרי זה, הבריונים הופכים לחברים שלו, וכשג'ימי מאבד שליטה באקדמיה, הבריונים הם הקבוצה היחידה שנשארת בצד שלו, בגלל שגרי לא מסוגל להסית את ראסל נגד ג'ימי.
הבריונים, חוץ מראסל, לא עוזרים לג'ימי להשיג שליטה מחדש על האקדמיה .
לבוש עיקרי: בעיקר בגדים עם צבע כתום.
העירוניים לא מופיעים עד חלק 5, כשגרי אומר לאדגר ששניהם יכולים להשתלט על האקדמיה.
הם נמצאים בשכונה מפוקפקת בבולוורת'.
הם מקבלים תפקיד מרכזי בעלילה אחרי שהם הכניסו עכברים לספריה, גנבו את הגביעים של העשירים ושרפו אותם בנמל, גרמו לג'וני להיכנס לבית משוגעים ושרפו את אולם הספורט.
רוב העירוניים הם אויבים של ג'ימי, אבל הוא הופך לחבר של זואי אחרי שהוא עוזר לה להתנקם במר בורטון.
אחרי שג'ימי מסולק מהאקדמיה, הוא מחליט להפיל את העירוניים, והוא מביס את אדגר במפעל הכימי.
בקרב הסופי באקדמיה, ראסל והעירוניים עוזרים לג'ימי להשתלט על האקדמיה.
ב"גרסת המלגות", ג'ימי מקבל משימה מאיש שיכור שמחופש לסנטה קלאוס, והוא מבקש ממנו לזרוק כדורי שלג על העירוניים כדי להרחיק אותם.
ב-4 במרץ 2008, המשחק שוחרר מחדש בשם Bully: Schoolarship Edition למחשב האישי, ל-Wii ול-Xbox 360. במשחק קיימים שדרוגים שלא קיימים במשחק הרגיל כמו: 8 משימות חדשות, דמויות חדשות, ו-4 כיתות חדשות.
Bullrun (ידועה גם בכתב גדול BULLRUN) היא תוכנית פיצוח הצפנות המופעלת על ידי הסוכנות לביטחון לאומי ומסווגת כסודית ביותר.
ל-GCHQ הבריטי תוכנית דומה הנקראת Edgehill.
דבר קיום התוכנית נחשף לציבור ב-2013, על ידי המדליף ואיש הסוכנות לביטחון לאומי בעברו, אדוארד סנודן.
למרות שמסמכי סנודן אינם מכילים מידע מדויק אודות היכולות המדויקות של ניתוח ההצפנות, הם מכילים מצגת של ה-GCHQ משנת 2010, הטוענת כי מידע רב הקיים ברחבי הרשת, אשר לא טופל בשל היותו מוצפן עד אז, הפך לבר פיצוח.
מספר פרטים טכניים המתייחסים לתוכנה, הודלפו במסמכי סנודן, אך צונזרו מהתקשורת לבקשת גורמי המודיעין הרשמיים של ארצות הברית.
השם Bullrun נלקח מקרב בול ראן הראשון, הקרב הגדול הראשון במלחמת האזרחים האמריקנית, ושמו הנוסף הוא קרב מנאסס.
Edgehill קרויה על שם הקרב הראשון במלחמת האזרחים האנגלית אשר התרחש באדג'היל.
Bush הוא אלבום האולפן ה-13 של הראפר האמריקאי, סנופ דוג.
האלבום, שהופק על ידי פארל ויליאמס, יצא לאור ב-12 במאי 2015.
ב-28 באוגוסט 2014 פורסמה הצצה לשיר עליו עבדו סנופ דוג ופארל ויליאמס יחד.
חודש לאחר מכן, הודיע סנופ דוג בחשבון האינסטגרם כי הוא עובד על אלבום חדש עם ויליאמס.
אלבום זה הוא אלבום ההיפ הופ הראשון של סנופ דוג מאז "Doggumentary", שיצא לאור ב-29 במרץ 2011.
בינואר 2015, במהלך תערוכת ה-CES בלאס וגאס, הכריז סנופ דוג על שם האלבום, "Bush", ועל הסינגל הראשון ממנו, "Peaches N Cream".
Peaches N Cream - יצא לאור ב-10 במרץ 2015 כסינגל הראשון מהאלבום.
בשיר משתתף הזמר צ'ארלי וילסון.
Burp או Burp Suite הוא כלי גרפי לבדיקות אבטחה של יישומי אינטרנט.
הכלי נכתב בשפת Java ופותח על ידי חברת PortSwigger Security.
לכלי 2 גרסאות: גרסה חלקית הניתנת להורדה בחינם (Free Edition) וגרסה מלאה אותה ניתן לרכוש לאחר תקופת ניסיון (Professional Edition).
הכלי פותח על מנת לספק מענה ראוי לכלי מקיף שנועד לבדיקות אבטחה של יישומי אינטרנט.
מלבד אפשרויות בסיסיות כגון: שרת פרוקסי (HTTP Proxy), סורק (Scanner) ופולש (intruder).
הכלי מכיל אפשרויות מתקדמות יותר כגון: עכביש (Spider), מהדר (repeater), מפענח (decoder), משווה (Comparer), מרחיב (extender) ורצף תשדירי (sequencer).
בנוסף, פיתחה החברה גם אפליקציית סלולר המכילה כלים דומים וזמינה להורדה למכשירים סלולריים עם גרסת תוכנה iOS 8 ומעלה בלבד.
HTTP Proxy - בדיקה ושינוי בקשות העוברות מהלקוח אל השרת ולהפך.
Proxy הוא באמת המהות של Burp Suite.
באמצעות מינוף פונקציונליות ה- proxy, הכלי Burp Suite מסוגל לראות את כל התעבורה העוברת דרכה.
Burp Suite עובד כאדם שבאמצע, ועוזר לנו ליירט בקשות.
Scanner - סריקת פגיעויות ביישומי אינטרנט (אפשרות זו קיימת בגרסה המלאה בלבד).
לסריקת הפגיעויות שנמצא ב-Burp Suite ניתן להוסיף הרחבה בשם HackBar שבעזרתו גם ניתן לנצל את החולשות ללא שימוש בכל נוסף.
Intruder - תקיפות של יישומי אינטרנט (Brute Force).
במקרה שיש יישום עם דף התחברות שבו המשתמש צריך להזין אישורים כדי להמשיך הלאה.
מנקודת מבט של בדיקת חדירות, כדאי לבדוק את דף הכניסה הזה עבור אישורי ברירת מחדל, סיסמאות חלשות או מנגנוני נעילה.
זה המקום שבו Intruder יכול להיות שימושי.
בהינתן רשימה של שמות משתמש וסיסמאות, Intruder יכול לנסות את כל השילובים הללו כדי לראות אם אחד מהם תואם.
אנו יכולים גם לשקול תרחיש אחר שבו יש לנו בקשה מעניינת שברצוננו לחקור עוד כדי לבדוק אם היא פגיעה ל-SQL Injection או XSS.
ניתן יכולים פשוט להפנות את Intruder לכתובת ה-URL ולפרמטר שאנו רוצים לבדוק ולהאכיל אותו עם רשימה של מטענים של הזרקת SQL או סקריפטים חוצי אתרים.
לאחר מכן הוא ינסה להכניס את כל המטענים שסיפקנו לפרמטר שאנו רוצים לבדוק ולהשיג לנו את התגובות.
לאחר שהדבר נעשה, עלינו לבדוק את התגובות כדי לראות אם חלק מהמטען הביא למעשה לניצול של הפגיעות.
Spider - סריקה אוטומטית של יישומי אינטרנט.
Repeater - הקלטה ושחזור של תעבורת HTTP.
Decoder - קידוד, גיבוב ופיענוח נתונים.
Comparer - השוואה בין קלטים וקובצי נתונים.
Extender - הרחבת האפשרויות הקיימות בכלי.
Sequencer - איכות הרנדומליות של מחרוזות וקלטים שונים.
השוק של כלי סריקת אבטחת יישומים גדל במידה רבה.
בעוד ש-Burp Suite ממלא את רוב צורכי הבדיקה הידנית והאוטומטית, הוא מתחרה בכמה כלים אחרים כמו אלה המוצגים בטבלה הבאה.
Burn (בעברית: לשרוף) הוא שיר של הזמרת הבריטית אלי גולדינג מתוך הגרסה המחודשת לאלבום האולפן השני (Halcyon) שלה הנקראת, Halcyon Days.
השיר יצא לאור ב-5 ביולי 2013, כסינגל הראשון מתוך הגרסה המחודשת כאשר אחריו יצאו שני סינגלים נוספים מגרסה זו.
את השיר כתבו ראיין טדר, אלי גולדינג, גרג קורסטין, נואל זנקנאלה, וברנט קוצל, והוא הופק על ידי גרג קורסטין.
השיר זכה להצלחה עולמית והפך לשיר השלישי המצליח ביותר בקריירה של הזמרת כאשר מכר בארצות הברית למעלה מ-3,000,000 עותקים, בבריטניה קרוב ל-800,000 עותקים, ובגרמניה למעלה מ-400,000 עותקים.
בשיאו הצליח השיר להגיע למקום ה-13 במצעד הבילבורד הוט 100 והוא השיר השלישי המצליח ביותר של גולדינג במצעד זה ביחד עם שירה "On My Mind" שגם הצליח בשיאו להגיע למיקום זה.
לשיר יצא ווידאו קליפ אשר הכיל בתוכו סצנות עם מעריציה של גולדינג.
ניתן לראות זאת לקראת סופו של הווידאו קליפ כאשר כולם נעמדים בצורת משולש ומדלקים מנורות שמרחפות באוויר.
הקליפ שילב בתוכו אלמנטים שמתארים תחושה אופטימית.
נכון ל-2 במרץ 2020, הקליפ צבר למעלה מ-1.3 מיליון צפיות צפיות, והוא הקליפ השני הנצפה ביותר של הזמרת כאשר קודמו הוא הפסקול לסרט המצליח חמישים גוונים של אפור, הנקרא "Love Me Like You Do".
הקליפ הוא ה-49 הנצפה ביותר בכל הזמנים ביוטיוב.
במצעדים זכה השיר להצלחה רבה, ובשיאו הגיע למקום ה-1 במצעד הבריטי.
"Burn the Witch" (בתרגום חופשי: "שִֹרפוּ את המכשפה") הוא שיר של להקת הרוק האנגלית רדיוהד.
הוא פורסם ב-3 במאי 2016, כסינגל הראשון מתוך אלבומה התשיעי של הלהקה, A Moon Shaped Pool.
על פי סולן הלהקה תום יורק, החלו חברי הלהקה לעבוד על השיר עוד בשנת 2000, במהלך התקופה בה עבדו על אלבום הסטודיו הרביעי שלהם, Kid A.
"Burn The Witch" יצא יחד עם וידאו קליפ בסגנון הנפשת סטופ מושן, שהיווה הומאז' לסדרה בריטית משנות ה-60 בשם "טראמפטנשייר".
השיר זכה לשבחים רבים וביקורות חיוביות, והיה מועמד לפרס גראמי בטקס הפרסים ה-59 (בשנת 2017) על שיר הרוק הטוב ביותר.
"Burning Up" (בעברית: "בּוֹעֶרֶת") הוא סינגל של הזמרת-יוצרת האמריקאית מדונה מתוך אלבום הבכורה שלה, Madonna.
השיר יצא יצא לאור ב-9 במרץ 1983, כסינגל השני מתוך האלבום, על ידי חברות התקליטים האחים וורנר וסייר רקורדס.
השיר הגיע למקום הראשון במצעד שירי הדאנס קלאב.
השיר הוצג לראשונה למדונה בגרסת הדמו שלו על ידי סייר רקורדס.
לאור הצלחת הסינגל הקודם מתוך האלבום, "Everybody" במצעדי הדאנס השיר המשך את הקו המוזיקלי שלו כאשר החיל מוזיקת דאנס ודיסקו.
מדונה שיתפה פעולה עם רג'י לוקאס אשר הפיקה את השיר ואילו ג'וני בניטז היה אחראי על השימוש בגיטרה ולקולות הרקע בשיר.
מבחינה מוזיקלית השיר מכיל גיטרת בס, סינתיסייזרים ותופים.
מבחינה לירית השיר מדבר על אהבה ותשוקה כלפי אדם ספציפי.
השיר יצא ביחד עם השיר "Physical Attraction" כצד ב' שלו, שיר שמאוחר יותר יצא גם בתוך אלבום הבכורה שלה.
"Burning Up" קיבל ביקורות מעורבות מהמבקרים אשר מתחו ביקורת על הקומפוזיציה האפלה והדחופה של השיר אך שיבחו את צלילי המחול.
השיר לא זכה להצלחה בעולם פרט למצעד שירי הדאנס האמריקאי שם הגיע למקום ה-3 ובאוסטרליה שם הגיע למקום ה-20. על מנת לקדם את השיר הופיעה איתו מדונה במועדונים שונים ואף צירפה אותו לרשימת השירים של סיבוב ההופעות "The Virgin Tour".
כמעט כ-20 שנה לאחר מכן ביצעה שוב את השיר בסיבוב ההופעות "Re-Invention World Tour" בגרסה מיוחדת שכללה גיטרה חשמלית.
אחת עשרה שנה לאחר מכן ביצעה שוב את השיר בסיבוב ההופעות "Rebel Heart Tour".
בקליפ הרשמי שיצא לשיר נראית מדונה שהיא שוכבת ומתפתלת על כביש בזמן שבן זוגה נוסע על מנת לחפש אותה.
בסוף הקליפ נראית מדונה עצמה נוהגת באותו הרכב ובכך בעצם מדונה מעבירה את המסר שהשליטה תמיד בידיים שלה.
Burlesque: Original Motion Picture Soundtrack (בעברית: בורלסק) הוא פסקול משותף של הזמרות האמריקאיות כריסטינה אגילרה ושר מתוך הסרט "בורלסק" (2010).
הוא יצא לאור ב-19 בנובמבר 2010, בהוצאת חברת התקליטים RCA רקורדס, במקביל לעליית הסרט לאקרנים.
זהו האלבום הראשון של שר שמכיל מוזיקה מקורית, כמעט עשור לאחר אלבומה האחרון (2001).
הפסקול שואב רבות מסגנון הג'אז שהיה אופייני במופעי בורלסק ומכיל בעיקר שירים של אגילרה שמזכירים את הסגנון של אלבומה המצליח (2006), ושונים לחלוטין מהשירים באלבומה (2010) שהופץ במקביל באותם הימים של "בורלסק".
הפסקול הגיע למקום הראשון במצעד הפסקולים.
מקוםתאריםמכירותאוסטרליה (ARIA)פלטינה70,000ארצות הברית (RIAA)זהב707,000בריטניה (BPI)כסף60,000יפן (RIAJ)זהב100,000קנדה (Music Canada)זהב40,000
מדינהתאריך יציאהפורמטחברת תקליטיםמקורבלגיה19 בנובמבר 2010הורדה דיגיטליתסקרין גמס • אינקצרפתגרמניהנורווגיהפורטוגלספרדבריטניהארצות הבריתגרמניהתקליטורתקליטי RCAבריטניה22 בנובמבר 2010ארצות הברית
"Bury a Friend" הוא סינגל שהוקלט על ידי הזמרת-יוצרת האמריקאית בילי אייליש, ומופיע באלבום הבכורה שלה, .
השיר יצא לאור ב-30 בינואר 2019, על ידי חברות התקליטים דארק-רום רקורדס ואינטרסקופ רקורדס, כסינגל השלישי מתוך האלבום.
עם יציאתו נכנס השיר אל המקום השישי במצעד הסינגלים הבריטי.
השיר נכתב על ידי בילי אייליש עצמה, ואחיה פיניאס או'קונל שגם הפיק אותו.
השיר בדומה לשאר שירי האלבום , הוא שיר בסגנון האלקטרוני, המשלב בתוכו גם את סגנון האינדסטריאל.
הווידאו קליפ הנלווה שצולם לשיר הועלה לערוץ היוטיוב של בילי אייליש ב-30 בינואר 2019. את הקליפ ביים מיכאל צ'אבס והוא צולם ביממה אחת.
בתחילת הקליפ, ניתן לראות בן אדם ישן במיטתו ולאחר מכן הוא מתעורר בבהלה בעקבות סיוט שחלם.
הוא בוים על ידי מייקל צ'אבס.
נכון לנובמבר 2019, מונה הצפיות של הקליפ עומד על למעלה מ-280 מיליון צפיות.
Burning Desire (בעברית: תשוקה בוערת) הוא סינגל שיווקי שהוקלט על ידי הזמרת-יוצרת האמריקאית לנה דל ריי, מתוך המיני-אלבום השלישי שלה, Paradise.
השיר יצא לאור ב-19 במרץ 2013, כסינגל שיווקי מתוך האלבום, על ידי חברות התקליטים אינטרסקופ ופולידור.
השיר הגיע למקום ה-172 במצעד הסינגלים הבריטי.
השיר נכתב על ידי לנה דל ריי ביחד עם ג'סטין פארקר, והופק על ידי אמיל הייני.
הווידאו קליפ המלא שיצא עבור השיר פורסם לראשונה ביום ולנטיין, שחל בסמוך לצאתו כסינגל שיווקי.
נכון ליולי 2019, מונה הצפיות של הקליפ עומד על כ-55 מיליון צפיות.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם מילוני השמעות.
BumiLangit היא חברה שנוסדה באינדונזיה, המתמחה בהוצאת ספרי קומיקס של גיבורי על.
זו הוצאת הקומיקס הגדולה במדינה.
גיבורי העל שלה לא מוכרים לרוב במערב, אך פופולריים מאוד באינדונזיה, הפיליפינים, תאילנד ומדינות טראנס פסיפיות אחרות.
חוברות הקומיקס של החברה לרוב בסגנון אקשן, אך עוסקות גם בדרמה, קומדיה, סאטירה וקומיקס לילדים.
דמות הקומיקס הידועה ביותר של החברה הוא גיבור העל גונדאלה, שחוברותיו נמכרות בכל העולם.
גיבור העל הזה נוצר על ידי הריה "האסמי" סוראמינאטה בשנת 1969 והפך לאייקון תרבות באינדונזיה.
על סיפורו של גונדאלה יצא גם סרט באותו שם בשנת 2019. מלבד זה, דמויות מוכרות נוספות הן:
החברה מנהלת גם הפקת ענק של סרטים בשם "אולפני BumiLangit" שהיא חטיבת הסרטים של BumiLangit.
מטרתה להפיק סרטים המבוססים על דמויות החברה ובשנים האחרונות יוצרת את היקום הקולנועי של BumiLangit, המורכב מכמה סרטים שהופקו עבור דמויות הקומיקס של החברה, ביניהם גם גונדאלה.
היקום הקולנועי עתיד להכיל דמויות רבות כגון "סרי אסיה", "גודאם" ו"העיוורים ממערת הרפאים", בדומה ליקום הקולנועי של מארוול.
ביקום קולנועי זה משתתפים מגוון שחקנים אינדונזיים מפורסמים, ביניהם אבימנה אריאסאטיה (גונדלה), צ'יקו ג'ריקו (גודאם), פוויטה פירס (סרי אסיה), צ'לסי איסלן (טירה), טרה בסרו (מרפתי), אסמרה אביגיל (דסטי ניקיטה), וג'ו טאסלים (מנדלה).
"Burning" הוא סינגל שיווקי של הזמר/ת האנגלי/יה סם סמית' שיצא ב-27 באוקטובר 2017 בהוצאת חברת התקליטים קפיטול רקורדס.
השיר נכתב על ידי סם סמית', פי באר ו-The Audibles והופק על ידי סטיבי פיטזמאוריס וג'ימי נייפס.
Bumper Films (בעברית: סרטי באמפר) הייתה חברת הפקה בריטית, שהפיקה סדרות טלוויזיה בהנפשת סטופ מושן לילדים.